google/wiki40b huggingface dataset:
Kováčová (okres Rožňava)

Polohopis

Obec s výrazne chalupárskym charakterom sa nachádza vo východnej časti okresu Rožňava v údolí Čremošnej, na hraniciach Volovských vrchov a Slovenského krasu. Územie obce je súčasťou Národného parku Slovenský kras.

Dejiny

Prvá zmienka o obci je z roku 1346 (niektoré zdroje uvádzajú 1254) a od stredoveku patrila k panstvu Krásna Hôrka. V čase tureckých nájazdov bola obec celkom zničená a nasledovalo jej opätovné osídľovanie.

Obyvateľstvo

V roku 1828 bolo v obci 115 domov a 924 obyvateľov. V okolí sa ťažila železná ruda a okrem jej ťažby a spracovania sa obyvatelia zaoberali poľnohospodárstvom. V roku 1910 po utlmení ťažby v obci žilo už len 271 a k 31. 12. 2015 už len 58 obyvateľov.

Turistika

Pri kostole sa na tektonickej poruche, smerujúcej pod Veternú priepasť nachádza vyvieračka. Priepasť hlboká 150 m sa rozprestiera vo vrchu Drieňovec, ktorý je súčasťou Národného parku Slovenský kras a je Národnou prírodnou rezerváciou s typickými suchomilnými lesnými a trávnými spoločenstvami na vápencovom i nevápencovom podklade.
Villeneuve-lès-Lavaur

Polohopis

Villeneuve-lès-Lavaur má rozlohu 6,16 km². Najvyšší bod je položený 251 m n. m. a najnižší bod 163 m n. m.

Obyvateľstvo

Villeneuve-lès-Lavaur má 136 obyvateľov (2009).
Graf vývoja obyvateľstva:
Zdroje: INSEE
Hořina

Ochrana

Predmetom ochrany je bohatá lokalita šafranu karpatského rastúceho v údolí rovnomenného potoka.

Flóra

Kľúčovým druhom lokality je kriticky ohrozený šafran karpatský, ktorý tu vykvitá v priebehu marca. Najviac rastlín rastie na lúčke na okraji rezervácie (JJZ*), roztrúsene sa potom ale druh vyskytuje naprieč celou lokalitou (súčasťou aj lesík a úsek potoku Hořina). V jarnom aspekte na lokalite zriedkavo vykvitá snežienka jarná, častejšie potom prvosienka vyššia. Z lokality je uvádzaný aj vstavačovec májový, ostrica vzdialená alebo olšovník rascolistý. 
* JJZ ... juhojuhozápad lokality

Fauna

Lokalita je regionálne významná nielen z hľadiska botanického, ale aj zoologického. Najvzácnejším druhom vyskytujúcim sa v rezervácii je mihuľa potočná. Zo vzácnejších vtákov sa tu vyskytuje svrčiak riečny alebo ďateľ malý. Z menej častých hlodavcov sa tu môžeme stretnúť s ryšavka tmavopása, dulovnica menšia, hraboš močiarny a hraboš podzemný. Vyskytuje sa tu aj plch lesný.
Exteritorialita

Exteritorialita je pojem z medzinárodného práva. Pojem pochádza z latinského ex („mimo“) a territorium („územie“) a používa sa pre osoby, veci alebo územia, nachádzajúce sa mimo výsosť štátu, v ktorom sa nachádzajú.
S exteritorialitou tesne súvisí pojem imunita. Pojem exteritoriálneho územia je naopak často nesprávne zamieňaný s pojmami enkláva alebo exkláva (kde ide priamo o cudzie výsostné územie).

Exteritorialita osôb a vecí

Nachádzať sa mimo výsosť štátu v tomto prípade znamená, že dotyčné právne subjekty nepodliehajú miestnemu súdnemu stíhaniu a výkonu moci (čo však neznamená, že nepodliehajú miestnemu právnemu poriadku vôbec). Konkrétne to znamená, že príslušník štátu A, ktorý v štáte B spáchal trestný čin a zároveň v tomto štáte používa privilégium exteritoriality, nemôže tu byť uväznený, postavený pred súd a odsúdený.
Výsada exteritoriality je ako výnimka udeľovaná najmä veľvyslancom, vyslancom a vyššiemu diplomatickému personálu (a často aj ich rodinným príslušníkom), hlavám štátov (vrátane sprievodu) a vojenským jednotkám (vrátane lodí, lietadiel atď.), nachádzajúcim sa na cudzom území na pozvanie alebo v dôsledku medzištátnych zmlúv. Ďalej sem patria sudcovia Medzinárodného súdu, v zmluvne dohodnutých prípadoch aj účastníci medzinárodných konferencíí a organizacií (vrátane ich budov a úradníkov).

Exteritoriálne územie

Exteritoriálne územie je zvláštnym prípadom exteritoriality. Týka sa analogicky predovšetkým pozemkov zastupiteľských úradov vrátane tu sa nachádzajúcich nehnuteľností, vecí a osôb. Exteritoriálne územie samotné však zostáva integrálne súčasťou štátneho územia hosťujúcej zeme. Ďalšie exteritoriálne územia môžu byť dohodnuté zmluvne.
Funkcia jazyka

Poznávacia funkcia jazyka

Poznávacia funkcia jazyka je funkcia jazyka, ktorá sa uplatňuje v kontakte s myšlienkovou oblasťou, vo vzťahu jazyka, myslenia a vedomia. Pri vytváraní pojmov sa uplatňuje kognitívna funkcia jazyka, pri rozmýšľaní, formulovaní myšlienok sa zdôrazňuje kogitatívna funkcia jazyka.
Badens

Poloha

Obec má rozlohu 9,6 km². Najvyšší bod je položený 160 m n. m. a najnižší bod 61 m n. m.

Obyvateľstvo

Počet obyvateľov obce je 748 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Vincent-de-Tyrosse (obec)

Poloha

Obec má rozlohu 20,98 km². Najvyšší bod je položený 61 m n. m. a najnižší bod 7 m n. m.

Obyvateľstvo

Počet obyvateľov obce je 7 743 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Attin

Poloha

Obec má rozlohu 6,7 km². Najvyšší bod je položený 77 m n. m. a najnižší bod 2 m n. m.

Obyvateľstvo

Počet obyvateľov obce je 714 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Heřman Landsfeld

Život

Narodil sa v Malenoviciach na Morave v rodine pekára. V roku 1913 vstúpil do učenia v keramickej dielni v Modre. Od roku 1923 pôsobil už ako majster. V tomto období bol už aj jednou z najvýznamnejších osobností „Slovenskej majoliky“ v Modre. Vytvoril tu vzorkovník, podľa ktorého sa až dodnes maľujú vzory na majoliku. Zaradil doň tradičné slovenské folklórne a habánske vzory. V období jeho pôsobenia dosiahla modranská keramika veľmi vysokú úroveň a výrobňa „Slovenská majolika“ prežívala konjunktúru.
Od roku 1932 začal skúmať zaniknuté dielne a črepové jamy v obciach na západnom Slovensku, ako nadšený obdivovateľ habánskej keramiky a starého džbankárskeho umenia začal skúmať zaniknuté dielne a črepové jamy v obciach na západnom Slovensku – v Košolnej, Sobotišti, Veľkých Levároch, Dechticiach, Častej, Chtelnici, neskôr i na blízkej Morave. Svoje nálezy spracovával a inventarizoval. Poznatky porovnával s literatúrou o keramike a konzultoval s odborníkmi. Publikoval o keramike nespočetné množstvo článkov v dennej tlači i odborných periodikách.
V roku 1939 odišiel spolu s manželkou keramikárkou Alžbetou Gajdovou na Moravu do Strážnice. Tu si založil keramickú dielňu. Tiež sa naplno začal venovať archeologickému prieskumu, zberateľstvu a tvorivej práci pri keramickom kruhu. Po skončení druhej svetovej vojny sa často vracal na Slovensko. V rozhlase a televízii propagoval hrnčiarske remeslo, zúčastňoval sa výstav a robil prednášky. 
Jeho zbierka zahŕňa habánsku fajansu, slovenskú ľudovú fajansu, produkciu modranskej keramickej dielne. Obsahuje aj zadymovanú keramiku, hrnčinu a hrnčiarske nástroje a pomôcky.
Ypreville-Biville

Poloha

Obec má rozlohu 10,2 km². Najvyšší bod je položený 131 m n. m. a najnižší bod 70 m n. m.

Obyvateľstvo

Počet obyvateľov obce je 559 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Villandraut (obec)

Poloha

Obec má rozlohu 12,58 km². Najvyšší bod je položený 54 m n. m. a najnižší bod 20 m n. m.

Obyvateľstvo

Počet obyvateľov obce je 994 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Massospondylus

Opis

Massospondylus bol stredne veľký bylinožravý prosauropód so širokou lebkou a veľkými očnicami. Odhaduje sa, že vážil v priemere 135 kilogramov a v dospelosti bol asi 4 metre dlhý, pričom niektoré jedince mohli dosahovať dĺžku až 6 metrov. Dlhý čas sa predpokladalo, že Massospondylus bolo štvornohé zviera, podľa anatomickej štúdie jeho predných končatín z roku 2007 mu však jeho rozsah pohybu zabráňoval efektívnu štvornohú chôdzu.
Massospondylus mal štíhle telo s dlhým krkom, tvoreným deviatimi krčnými stavcami. Dlhý chvost, ktorý tvoril viac ako polovicu jeho telesnej dĺžky, tvorilo 40 chvostových stavcov. Massospondylus mal ľahšiu stavbu tela ako jeho príbuzný rod Plateosaurus. Nedávny nález ukazuje, že Massospondylus mal veľmi dobre vyvinuté kľúčne kosti, spojené do útvaru pripomínajúceho vidlicovitú kosť dnešných vtákov, v tvare písmena V.
Podobne ako Plateosaurus, aj Massospondylus mal predné končatiny zakončené piatimi prstami rôznej dĺžky – dva veľmi krátke vonkajšie prsty, dva oveľa dlhšie prostredné a dlhý palec s obrovským zahnutým pazúrom. Tento pazúr mohol slúžiť ako dobrá pomôcka pri získavaní potravy, alebo ako účinná zbraň proti predátorom.

Anatómia lebky

Malá hlava Massospondyla bola približne polovičnej dĺžky jeho stehennej kosti. Početné otvory v lebke podstatne znižovali jej hmotnosť a vytvárali miesto pre upnutie svalov čeľuste. Otvory nozdier boli elipsového tvaru a nachádzali sa v prednej časti lebky. Očné otvory (orbity), boli v porovnaní s očnými otvormi Plateosaura proporčne väčšie. Medzi očným otvorom a nozdrou sa nachádzal otvor nazývaný antorbital fenestra, oveľa menší než u Plateosaura. V zadnej časti lebky sa nachádzali dva páry spánkových (temporálnych) otvorov – laterálny temporálny otvor, nachádzajúci sa hneď za očnými otvormi a supratemporálny otvor navrchu lebky. Niekoľko menších otvorov sa vyskytovalo aj v dolnej čeľusti. Lebka Massospondyla býva tradične stvárňovaná ako širšia a kratšia než u Plateosaura. Niektoré rysy na lebke sa líšia v závislosti od exemplára; napríklad hrúbka nadočnicového oblúku a výška zadnej časti hornej čeľuste. To môže spôsobovať sexuálny dimorfizmus.

Klasifikácia

Podľa rodu Massospondylus bola pomenovaná aj čeľaď Massospondylidae. Okrem Massospondyla sem môže patriť aj rod Yunnanosaurus, hoci niektorí paleontológovia ho vo svojich štúdiách radia do jeho vlastnej čeľade (napr. Lu et al. 2007), podľa iných naopak ide o zástupcu kladu Anchisauria. Smith a Pol sem vo svojej fylogenetickej analýze z roku 2007 zaradili aj rody Coloradisaurus, Lufengosaurus a Glacialisaurus. Adeopapposaurus, ktorý je známy na základe jedinej fosílie, kedysi považovaný za akúsi juhoamerickú formu Massospondyla, bol taktiež zahrnutý do tejto čeľade. Podľa nedávnych kladistických štúdii sa sem radí aj rod Pradhania, ktorý bol najskôr považovaný za vývojovo primitívneho sauropódomorfa (Novas et al., 2011).
Achmatovské siroty

Achmatovské siroty (rus. Ахматовские сироты) bola skupina štyroch ruských básnikov z blízkeho okruhu ruskej poetky Anny Achmatovovej na konci 50. a začiatku 60. rokov 20. storočia. Boli to: Josif Brodskij, Dmitrij Bobyšev, Anatolij Najman a Jevgenij Rejn. Achmatovová si vysoko hodnotila ich dielo. Podľa priznaní Brodského a Najmana bola ich nielen literárnou ale aj morálnou a duchovnou autoritou.
Achmatovské siroty vychádzali z poetického kánonu akméizmu.
Nida (judaizmus)

Pojem nida (hebr. נידה) označuje v judaizme stav manželského odlúčenia počas menštruácie mnaželky a nasledujúcich sedem dní, než sa žena ponorením do mikve zbaví rituálnej nečistoty. Označenie nida sa v prenesenom zmysle používa aj pre ženu, ktorá je v dôsledku menštruácie rituálne nečistá.
Nida je základnou kategóriou súboru predpisov a nariadení, ktoré sa eufemicky označujú ako rodinná čistota (hebr. tohorat ha-mišpacha).

Základné princípy

Základný popis ženskej nečistoty sa nachádza v Tóre: Levitikus 15, 19-30; 18,19; 20,18. Podľa týchto nariadení je menštruujúca žena rituálne nečistá - tuma. V Tóre je tiež popísaný dlhý alebo nepravidelný výtok krvi u ženy, ktorý sa nazýva zava: Lv 15, 25-30. Žena musela po ustatí tohto nepravidelného výtoku sedem dní čakať, kým sa ponorila do rituálneho kúpeľa.
V talmudickej dobe boli tieto dve formy rituálnej nečistoty skombinované do jednej. Podľa Talmudu (Nida 66a, 67b) musí aj žena s pravidelným výtokom pred ponorením do mikve čakať sedem dní. Dôvody sprísnenia týchto podmienok boli predmetom diskusie stredovekých rabínskych komentátorov. Obdobie nečistoty typu nida teda trvá 4-5 dní (počas trvania menštruácie), ďalších sedem dní sa počíta podľa nariadení vzťahujúcich sa na nečistotu typu zava.

Prax

Počas menštruácie je žena rituálne nečistá. V tomto období je podľa židovského práva zakázaný pohlavný styk medzi manželmi a takisto každý skutok, ktorý by k pohlavnému styku mohol (hoci aj nepriamo) viesť. Manželia sa spravidla vyhýbajú akémukoľvek fyzickému kontaktu, spia oddelene. Po skončení menštruácie sa žena musí pomocou kúsku bielej bavlnenej látky nazývanej bdika presvedčiť, že skutočne nekrváca. V takom prípade môže začať počítať sedem dní bez krvi. Večer po siedmom dni sa môže ponoriť do rituálneho kúpeľa - mikve. Po návrate z mikve manželovi oznámi, že je rituálne čistá - tohora. Spravidla ešte v ten istý večer manželia obnovia svoje manželské spolužitie. Noc po návrate z mikve je často považovaná za objektívne najvhodnejšiu noc pre počatie dieťaťa, pretože sa často zhoduje s ovuláciou.
Eneagram

Eneagram (Enneagram) je psychologická typológia pováh do deviatich skupín (podľa gr. ennea - deväť).

História

Existujú úvahy, že eneagram pochádza už zo staroveku alebo starovekého Grécka, tieto však nie sú dokázané. Pravdepodobne je syntézou starších tradícií (Sedem hlavných hriechov, Kabbalah, Sufi, atď). V modernej forme bol spracovaný viacerými autormi, za prvého sa považuje Gurdjieff. 
Na Slovensku je známy najmä z knihy Richarda Rohra Eneagram.

Krídla

Všeobecne sa verí, že pre každého človeka je jeden typ podstatný, koreňový. Avšak často majú tzv. krídla, teda povahy, ktoré sú susedné na kruhu (pre typ 1 sú krídla typy 2 a 9). Niektorí autori tvrdia, že každý má obe krídla rovnako vyvinuté, iní, že môže jeden prevažovať alebo nemusí byť významný ani jeden.

Vývoj osobnosti

V diagrame sú naznačené šípky, z každého typu jedna vychádza a jedna doň vchádza. Vychádzajúca je tzv. útecha (alebo smer integrácie, čísla 1-7-5-8-2-4-1 a 9-3-6-9), vchádzajúca je stres (alebo smer dezintegrácie, čísla v opačnom poradí). Ak sa človek cíti veľmi dobre alebo zle, smeruje k správaniu typu útechy, resp. stresu. Napríklad, šťastná Jednotka preberie niektoré zo správania Sedmičky (čo dáva zmysel, lebo Jednotka má sklony k sebaodsudzovaniu, zatiaľčo Sedmička si vždy dovolí vychutnať si danú chvíľu). Na druhú stranu, nešťastná Jednotka preberá niektoré črty Štvorky (najmä nutkavé sebaskúmanie; taktiež zdieľajú určitú mieru znechutenia zo seba samého). 
Takto môže človek za život prejsť viacerými typmi; v prípade, že ide v smere integrácie, stáva sa z neho celistvá osobnosť, ktorá má prednosti viacerých typov a naopak. Podstatný typ však stále zostáva. Avšak nie je jednota v tom, či má človek daný typ vrodený alebo je najmä získaný výchovou a životnými skúsenosťami.

Kritika vedeckej komunity

Mnohí psychológovia a vedci považujú eneagram za pseudovedu, ktorá používa na charakterizáciu v zásade svojvoľnú sadu osobnostných čŕt. Tým, že ich nie je možné vyvrátiť, nie je možné tvrdenia o eneagrame overiť vedeckými metódami. V tomto ohľade sa nelíši od mnohých iných testov osobnosti, ako napríklad Indikátor osobnostných typov Myersovej a Briggsovej.
Saint-Didier-sur-Beaujeu

Poloha

Obec má rozlohu 14,62 km². Najvyšší bod je položený 940 m n. m. a najnižší bod 331 m n. m.

Obyvateľstvo

Počet obyvateľov obce je 623 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ilia

Ilia (novogr. Ηλεία – Ilia), resp. v staroveku Élis či Élida či Elida (starogr. Ἦλις – Élis) či zriedkavo Éleia (starogr. Ἠλεία – Éleia), je krajská jednotka a historické územie v Grécku na Peloponéze. Hlavné mesto je dnes Pyrgos, žije tu okolo 200 000 obyvateľov. Nachádza sa tu staroveké mesto Olympia. Iné významné mestá sú Krestena, Andritsaina, Gastouni a Amaliada. Známy je aj tradičný grécky dialekt Ilie, ktorým však hovorí už iba staršia generácia.
Krivka viditeľnosti

Geometrické riešenie

Ak sa vedie dotyčnica zo vzťažného bodu k temenu hlavy prvého diváka, predĺžená dotyčnica pretne kolmicu vztýčenú v mieste oka diváka v druhom rade. Priesečník dotyčnice a kolmice určí výšku oka. Výška temena hlavy od oka sa volí v rozmedzí 125 až 150 mm, v uvedenom rozmedzí sa opíše kružnica  (simuluje hlavu diváka v druhom rade). Takto sa pokračuje ďalej, až kým sa nezíska celá krivka vedená vo výške očí sediacich divákov. Päty kolmíc udávajú výšky jednotlivých stupňov.

Matematické riešenie

Pre praktické využitie vypracoval architekt Brzuchowski metódu za použitia koeficientu L, kedy možno vypočítať výšku v ktoromkoľvek rade vzorcom
Z=n(h/n1+c(Ln-L1))
Strmosť krivky je ovplyvnená výškou vzťažného bodu, hĺbkou radu a veľkosťou prevýšenia. Čím je poloha vzťažného bodu nižšia, rada užšia a prevýšenie väčšie, tým strmšia je krivka viditeľnosti.
Kategória:Geometria
Kategória:Divadlo
Marigny-Saint-Marcel

Poloha

Marigny-Saint-Marcel má rozlohu 7,35 km². Najvyšší bod je položený 504 m n. m. a najnižší bod 340 m n. m.

Obyvateľstvo

Marigny-Saint-Marcel má 643 obyvateľov (2009).
Graf vývoja obyvateľstva:
Zdroje: INSEE
Greenockit

Charakteristika

Greenockit je minerál žltej farby s odtieňmi do oranžovej alebo zelenej. Vryp minerálu je oranžovožltý, lesk diamantový. Vyskytuje sa vo forme rôznych náletov a povlakov, zriedkavejšie tvorí aj pyramidálne kryštály do veľkosti 3 cm, prípadne radiálne usporiadané drúzy. Greenockit je dosť podobný hawleyitu (kubickej variante).

Vznik

Greenockit je produkt vysokoteplotných hydrotermálnych roztokov, prípadne sa vyskytuje v dutinách mafických magmatických hornín. Ako sprievodné minerály sa vyskytujú sfalerit, smithsonit, prehnit, zeolity, tetraedrit, kasiterit, chalkopyrit, herzenbergit a iné sulfidy.

Lokality

Vyskytuje sa v Španielsku, Česku (Příbram), Bulharsku, Taliansku (Sardínia) a USA (New Jersey, Virgínia, Pensylvánia, Missouri, Arkansas). Komplexné dvojčatá sú známe z Bolívie (Potosí, Llallagua). Veľké kryštály na prehnite zo Škótska (Bishopton blízko Glasgowa).

Ekonomický význam

Greenockit je prakticky jediná ruda kadmia, no kadmium sa získava aj ako vedľajší produkt pri výrobe zinku a olova.
Saint-Laurent-Blangy

Poloha

Obec má rozlohu 9,83 km². Najvyšší bod je položený 103 m n. m. a najnižší bod 50 m n. m.

Obyvateľstvo

Počet obyvateľov obce je 5 877 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Galateia (manželka Pygmalióna)

Galateia (starogr. Γαλατεία - Galateia) je v gréckej mytológii bohyňou Afroditou oživená socha, manželka cyperského kráľa Pygmalióna.
Cyperský vládca Pygmalión bol horlivým ctiteľom bohyne Afrodity. Chcel sa s ňou dokonca oženiť, ale Afrodita mu namiesto toho oživila svoju sochu. Oživená socha dostala meno Galateia („mliečne biela“) a Pygmalión sa s ňou oženil. Manželom sa potom narodili dve deti, syn Pafos a dcéra Metharmé. Pafos sa stal po rokoch nástupcom trónu a otcom kráľa Kinyra, ktorý na Cypre založil mesto Pafos a nechal v ňom postaviť bohyni Afrodite nádherný chrám.
Podľa verzie od Ovídia bol Pygmalión sochárom, ktorému bohyňa oživila sochu. Pygmalión vytvoril zo slonoviny sochu nevýslovnej krásy, akej sa žiadna zo živých žien nevyrovnala. Pymalión sa do nej zaľúbil a jeho prianím bolo, aby ožila. Keď raz priniesol bohyni Afrodite počas jej sviatku skvelú obeť a vyslovil túto žiadosť, bohyňa lásky mu jeho želanie splnila. Po návrate domov ho čakala krásna dievčina, s ktorou sa oženil a z ich veľkej lásky sa narodila dcéra Pafos.
Niedermorschwihr

Poloha

Obec má rozlohu 3,35 km². Najvyšší bod je položený 720 m n. m. a najnižší bod 263 m n. m.

Obyvateľstvo

Počet obyvateľov obce je 540 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chapelle-Royale

Poloha

Obec má rozlohu 9,89 km². Najvyšší bod je položený 192 m n. m. a najnižší bod 158 m n. m.

Obyvateľstvo

Počet obyvateľov obce je 334 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dial

Dial (Diamant Allemagne) bola umelá družica Zeme na aeronomické výskumy, zostrojená v Nemecku a vynesená na obežnú dráhu v roku 1970 pomocou francúzskej rakety Diamant. Pohybovala sa vo výške 350-1 900 km. Hmotnosť jej prístrojov bol 10 kg, celková hmotnosť družice 60 kg.
Žalostinská vrchovina

Polohopis

Podcelok zaberá najzápadnejšiu časť Bielych Karpát a severnou časťou kopíruje štátnu hranicu. Na území Slovenska susedí na západe s podcelkami Chvojnickej pahorkatiny Skalickým hájikom a Unínskou pahorkatinou, na juhu nadväzuje Myjavská pahorkatina. Biele Karpaty pokračujú východným smerom podcelkom Javorinská hornatina.
Lee Joseph Archambault

Životopis

V roku 1998 sa stal kandidátom na miesto astronauta v NASA (JSC, Houston). V roku 2000 bol zaradený medzi astronautov a v roku 2007 absolvoval svoj prvý štart ako pilot STS-117.
Quartier de Bonne-Nouvelle

Quartier de Bonne-Nouvelle (doslova: štvrť Dobrá správa) je 8. štvrť v Paríži, ktorá je súčasťou 2. obvodu.
Má rozlohu 28,2 ha a je vymedzená ulicou Rue Etienne Marcel na juhu, ulicami Rue Montorgueil, Rue des Petits Carreaux a Rue Poissonière na západe, Boulevard Bonne Nouvelle na severe a Boulevard de Sébastopol na východe.
Štvrť bola pomenovaná podľa kostola Notre-Dame-de-Bonne-Nouvelle, ktorý tu bol postavený približne v roku 1563 a jeho názov odkazuje na Zvestovanie Panny Márie. Jeho súčasná podoba pochádza z rokov 1823 - 1830. Rovnaký názov má i bulvár a miestna stanica metra.
Správca okien

Správca okien (z angl. Window manager) je počítačový program, ktorý má na starosti umiestnenie a vzhľad okien v rámci grafického používateľského rozhrania.
Správca okien v systémoch GNU/Linux beží zvyčajne nad systémom X Window. Metacity v GNOME, KWin v KDE, Compiz a Fluxbox sú príkladmi správcu okien na platformách GNU. Súčasťou Microsoft Windows je jeho vlastný Windows Explorer, ktorého funkciou je aj správa okien.
Annie Sprinkle

Annie Sprinkle (* 23. júl 1954, Philadelphia, Pensylvánia, USA, vlastným menom Ellen Steinbergová) je americká prostitútka, striptérka, pornoherečka, televízna moderátorka, vydavateľka pornočasopisu, autorka, performance umelkyňa a agitátorka sexu s titulom doktorky. Sprinkle je najznámejšou zástupkyňou sexuálne pozitívneho feminizmu.
Fyziologický roztok

Fyziologický roztok (v lekárskom slangu "fyzák") je 0,9% vodný roztok chloridu sodného, obsahujúci 9 g NaCl v 1 litri roztoku. Jedná sa o roztok izotonický, t.j. s približne rovnakou osmolalitou 308 mmol/kg v porovnaní s krvnou plazmou. Koncentrácia látkového množstva fyziologického roztoku je c=0,15mol/l.
Fyziologický roztok sa využíva prevažne v medicíne. Najčastejšie sa používa ako rozpúšťadlo parenterálne (teda cestou mimo tráviaci trakt, väčšinou injekčne alebo v infúzii) podávaných liekov alebo ako infúzia (vnútrožilová alebo zriedkavejšie i podkožná) pri dehydratácii organizmu (strate tekutín). Ďalej môže byť použitý na omývanie rán, na oplachovanie kontaktných šošoviek (teraz už nie, pretože nedezinfikuje), pri kalibrovaní pipiet, na vyplavovanie zvyškov krvi pri operácii, v bunkovej biológii, molekulárnej biológii a pod.
Vzhľadom na to, že neobsahuje ďalšie ióny (hlavne draslík a vápnik), preferujú sa obvykle pri nutnosti pridať väčší objem tekutiny iné roztoky.
Rouvray (Yonne)

Poloha

Obec má rozlohu 7,59 km². Najvyšší bod je položený 162 m n. m. a najnižší bod 101 m n. m.

Obyvateľstvo

Počet obyvateľov obce je 368 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Essey

Poloha

Obec má rozlohu 12,61 km². Najvyšší bod je položený 435 m n. m. a najnižší bod 373 m n. m.

Obyvateľstvo

Počet obyvateľov obce je 250 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Baillet-en-France

Poloha

Obec má rozlohu 7,91 km². Najvyšší bod je položený 151 m n. m. a najnižší bod 85 m n. m.

Obyvateľstvo

Počet obyvateľov obce je 2 001 (2011).
Nasledujúci graf zobrazuje vývoj počtu obyvateľov v obci.
Zdroje: INSEE